Endamanê Înîsîyatîfê Cinîyan ê Roşnîyanê Roje tecrîdê vera Rayberê Şarê Kurdî Abdullah Ocalanî û zulmê vera tepişteyanê sîyasîyan qezaya Kuçukçekmece ya Îstanbulî de şermezar kerdî. Endamê înîsîyatîfî vizêr şewe pirdêk ser o pankartêke daliqnaye û nuşteyêk nuşt.
Eşkerayîya Înîsîyatîfî de wina ame vatene: ''Ma rayaumûmîye û dewleta TCyî ya faşîste rê vanê ke heta ke tecrîdê vera Rayber Apoyî û embazanê ma dewam bikero Kurdîstan û metropolanê Tirkîya de çalakîyê pîlî do bibê.''
